શનિવારની મેચમાં સ્મૃતિ મંધાના (90) તથા પૂનમ રાઉત (86) અને કેપ્ટન મિતાલી રાજ (71)ની આકર્ષક ઇનિંગની મદદથી ભારતીય ટીમે કાઉન્ટી ગ્રાઉન્ડ પર રમાઈ રહેલા આઈસીસી વીમેન્સ વર્લ્ડ કપની પહેલી મેચમાં ત્રણ વારનાં ચેમ્પિયન ઇંગ્લેન્ડને 282 રનનું લક્ષ્યાંક આપ્યું હતું. ટોસ હારીને પહેલા બેટિંગમાં ઊતરેલી ભારતીય ટીમે 50 ઓવરમાં ત્રણ વિકેટ ગુમાવીને 281 રન કર્યા હતા. ભારતની ઓપનિંગ સારી રહી હતી. ઓપનિંગમાં ઊતરેલી મંધાના અને રાઉતે પહેલી વિકેટ માટે 26.5 ઓવર્સમાં 144 રન ફટકાર્યા હતા.